**Rambo Amadeus** (født **Antonije Pušić** 14. juni 1963) er en gitarist, sanger og låtskriver fra Montenegro. Han er kjent for sine satiriske og politiske tekster. I 2012 deltok han i Eurovision Song Contest med låten «Euro Neuro».

Bakgrunn
--------

### Oppvekst

Rambo Amadeus ble født i Kotor i Montenegro, som da var en del av Jugoslavia. Amadeus' musikalske karriere begynte da han gikk på videregående skole i Montenegro. Samtidig som han var involvert i flere lokale band, komponerte han musikk og sang. Da han begynte på universitetet i Beograd, var han også aktiv i flere band.

Han studerte ved Beograds universitet, og i tillegg til sin musikalske karriere jobbet han også i en periode som selger. Han var også profesjonell seiler og deltok i flere regattaer på vegne av hjemlandet. I 1988 startet Amadeus' artistkarriere for fullt da han slapp ut sitt første album, *O tugo jesenja*. Til tross for at albumet ikke solgte mye, fortsatte han i musikkbransjen. Hans neste album het *Hoćemo gusle* og kom ut i 1989.

### 1990-årene

I begynnelsen av 1990-årene var Rambo Amadeus blitt en etablert artist i Montenegro. Hans tredje album *Psihološko Propagandni* ga han ut i samarbeid med M-91 i slutten av 1991 – samtidig som Jugoslavia-krigene herjet for fullt. Etter utgivelsen av albumet, dro Rambo Amadeus på sin første turne. Han fikk flere intervjuer på tv og radio, og han var også den første fra Montenegro til å turnere i Makedonia og Slovenia etter at disse landene hadde fått sin selvstendighet. 

29. desember 1992 holdt han en konsert i Skopje i Makedonia. Konserten ble spilt inn, og den ble den første av hans fire plateutgivelser i 1992: *Kurac* (konsertalbum), *Pička*, *Govno* og *Sisa*. 

I 1995 utga han albumet *Muzika za decu,* og i juli samme år spilte han inn albumet *Mikroorganizmi* i Paris sammen med Goran Vejvoda. 

I slutten av 1996 kom albumet *Titanik* i samme musikalske stil som alle hans andre album. Etter utgivelsen var han på turne i Slovenia, der han spilte inn sitt andre konsertalbum *R.A. u KUD France Prešern*. Albumet ble spilt inn under to konserter i Ljubljana i april 1997. Samme år turnerte han også i Bosnia-Hercegovina. 

9. juni 1998 hadde han en opptreden i Beograd og tok kort tid etter en pause fra musikkarrieren. Han flyttet til Nederland, men etter bare fire måneder flyttet han tilbake til Beograd og gjenopptok musikkarrieren.

2000-årene
----------

I 2000-årene slapp han album *Don't Happy, Be Worry* sammen med produsent Iztok Turk. I 2004 utga han ut sitt tredje konsertalbum, *Bolje jedno vruće pivo nego četri ladna* i 2005. Etter dette arbeidet han med bandet Kal i 2007 og slapp et nytt album i juli 2008.

### Eurovision Song Contest 2012

I desember 2011 ble Rambo Amadeus valgt av kringkasteren RTCG til å representere Montenegro i Eurovision Song Contest 2012 i Baku i Aserbajdsjan. Han deltok med låten «Euro Neuro». Han deltok i den første semifinalen tirsdag 22. mai 2012, men kvalifiserte seg ikke til finalen.

Albumutgivelser (utvalg)
------------------------

* 1988 – *O tugo jesenja*
* 1989 – *Hoćemo gusle*
* 1991 – *Psihološko propagandni komplet M-91*
* 1995 – *Muzika za decu*
* 1996 – *Mikroorganizmi*
* 1997 – *Titanik*
* 1998 – *Metropolis B*
* 2000 – *Don't Happy, Be Worry*
* 2005 – *Oprem Dobro*
* 2008 – *Hipishizik Metafizik*
* 2015 – *Vrh Dna*

Referanser
----------

1. ↑  Jiandani, Sanjay (12. desember 2011). «Montenegro: RTCG selects Rambo Amadeus for Baku!». ESCToday. Besøkt 12. desember 2011.
2. ↑  «Interview with Rambo Amadeus by human2stay.com». [*død lenke*]

Eksterne lenker
---------------

* Offisielt nettsted Rediger på Wikidata

* (en) Rambo Amadeus – kategori av bilder, video eller lyd på Commons Rediger på Wikidata
* (en) Rambo Amadeus på Internet Movie Database Rediger på Wikidata

* (en) Rambo Amadeus hos The Movie Database Rediger på Wikidata
* (en) Rambo Amadeus på Discogs Rediger på Wikidata

* (en) Rambo Amadeus på MusicBrainz Rediger på Wikidata

* (en) Rambo Amadeus på Songkick Rediger på Wikidata
* Rambo Amadeus på Twitter Rediger på Wikidata

* Rambo Amadeus på Facebook Rediger på Wikidata

* Rambo Amadeus på YouTube Rediger på Wikidata
* Deltagerprofil på eurovision.tv

  


| Utmerkelser og prestasjoner |
| --- |
| Forgjenger:**Andrea Demirović med «Just get out of my life»** | **Montenegro i Eurovision Song Contest**(2012) | Etterfølger:**Who See og Nina Žižić med «Igranka»** |

|  |  |
| --- | --- |
| Oppslagsverk/autoritetsdata | VIAF **·** MusicBrainz **·** Discogs
 |